|  |  |  |  |
| --- | --- | --- | --- |
| **Ministarstvo financija (MFIN)** | **PRAVILA NPOO** | **Pravilo br.** | **03** |
| **Datum**  | **Travanj 2022.** |
| **Upravljanje ugovorima** | **Verzija** | **2.0** |
| **Pravilo donosi** | **Ministar MFIN-a** |

**PRILOG 2.**

**NACRT UGOVORA O DODJELI BESPOVRATNIH SREDSTAVA ZA PROJEKTE KOJI SE FINANCIRAJU IZ MEHANIZMA ZA OPORAVAK I OTPORNOST**

("Ugovor ododjeli bespovratnih sredstava", u nastavku teksta: Ugovor)

**<*Referentni broj Ugovora o* *dodjeli bespovratnih sredstava>***

**<*Naziv projekta>***

**Tijelo nadležno za komponentu 3. Obrazovanje, znanost i istraživanje (dalje u tekstu: NT)**

**Ministarstvo znanosti, obrazovanja i mladih,**

OIB: 49508397045,

Donje Svetice 38,

10000 Zagreb

i

**Provedbeno tijelo (dalje u tekstu: PT)**

**Središnja agencija za financiranje i ugovaranje programa i projekata Europske unije,** ,

OIB: 11548277852,

Ulica grada Vukovara 284 (objekt C),

10000 Zagreb

s jedne strane, i

Korisnik bespovratnih sredstava Mehanizma za oporavak i otpornost (u nastavku teksta: RRF)

<Puno službeno ime/naziv i adresa Korisnika>

<Pravni oblik>

<OIB >

[financijska institucija kod koje se vodi račun Korisnika i broj računa Korisnika>]

 (u nastavku teksta: Korisnik)

s druge strane,

(u nastavku teksta: Strane) složile su se kako slijedi:

***Svrha***

Članak 1.

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta pod nazivom: <*naziv Projekta>* (u nastavku teksta: Projekt) opisanog u Prilogu I ovog Ugovora: Opis i proračun Projekta.

1.2. Bespovratna sredstva se dodjeljuju Korisniku u skladu s uvjetima utvrđenima u ovom Ugovoru, za koje Korisnik ovim putem izjavljuje da ih je u cijelosti primio na znanje, da ih je razumio i prihvatio.

1.3. Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

1.4. Izjava partnera Korisnika sastavni je dio Ugovora te ne dovodi u pitanje obvezu sklapanja i primjenu Sporazuma o partnerstvu.

1.5. Izjava partnera Korisnika iz stavka 1.4. ovoga članka ne dovodi u pitanje obveze Korisnika koje iz Ugovora za njega proizlaze u odnosu na njegovog partnera.

***Provedba Projekta***

Članak 2.

2.1. Ovaj Ugovor stupa na snagu onoga dana kada ga potpiše posljednja ugovorna Strana te je na snazi do izvršenja svih prava i obaveza ugovornih Strana, odnosno do dana raskida Ugovora.

2.2. Razdoblje provedbe Projekta je od <…> do <…>.

2.3. Razdoblje prihvatljivosti izdataka Projekta je razdoblje unutar kojeg trošak mora nastati i biti plaćen da bi bio prihvatljiv za financiranje. Izdaci su prihvatljivi za doprinos ako su nastali na teret Korisnika/Partnera i ako su plaćeni u prihvatljivom razdoblju. Razdoblje provedbe započinje početkom obavljanja aktivnosti projekta, a istječe završetkom obavljanja predmetnih aktivnosti i započinje najranije 1. veljače 2020. godine, a traje najkasnije do 30. lipnja 2026. Razdoblje prihvatljivosti izdataka započinje najranije kao i razdoblje provedbe projekta i traje do 30. lipnja 2026. Trošak mora nastati u razdoblju provedbe da bi bio prihvatljiv za financiranje.

2.4. Završni zahtjev za nadoknadu sredstava podnosi se PT-u u roku od 30 dana od završetka provedbe Projekta iz točke 2.2. U završnom zahtjevu za nadoknadu sredstava trošak se može potraživati samo metodom nadoknade. Završno izvješće dio je završnog zahtjeva za nadoknadom sredstava.

2.5. Korisnik podnosi Zahtjev za nadoknadu sredstava Provedbenom tijelu kroz Sustav sukladno članku 15. Općih uvjeta Ugovora.

2.6. NT i PT mogu, u svrhu praćenja napretka provedbe Projekta, od Korisnika zahtijevati dostavu redovnih ili ad hoc izvješća o provedbi Projekta, ostvarivanju pokazatelja, horizontalnim pitanjima ili drugim informacijama potrebnim za izvještavanje ili provedbu i vrednovanje Nacionalnog plana oporavka i otpornosti 2021. – 2026. (dalje u tekstu: NPOO).

2.6. Korisnik je obvezan čuvati dokumentaciju vezanu uz Projekt je pet godina nakon završetka Projekta.

2.7. Korisnik je obvezan podnositi Izvješće nakon provedbe projekta u roku propisanom pozivom za dodjelu bespovratnih sredstava, tj. pet godina nakon završnog plaćanja.

***Iznos bespovratnih sredstava, postotak financiranja Projekta i uređenje plaćanja***

Članak 3.

3.1. Ukupna vrijednost Projekta se određuje u iznosu <…> kuna.

3.2. Ukupni prihvatljivi troškovi Projekta iznose <…> kuna, kao što je utvrđeno u Prilogu I Opis i proračun Projekta, u skladu s Općim uvjetima Ugovora.

3.3. Korisniku se dodjeljuju bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u stavku 3.2. ovoga članka.

3.4. Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s Općim uvjetima Ugovora.

3.5. Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovaran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6. Korisnik troškove u Zahtjevu za nadoknadu sredstava može potraživati u skladu s „metodom nadoknade“ ili „metodom plaćanja“ ili kombinacijom obje metode sukladno članku 15. Općih uvjeta Ugovora.

3.7. Korisnik ima pravo zatražiti plaćanje predujma. Ukupni iznos predujma ne može biti viši od 30% od ukupne vrijednosti bespovratnih financijskih sredstava iz točke 3.3. ovog članka, odnosno ne može biti viši od <…> kuna. Do trenutka poravnanja iznosa isplaćenog predujma s nastalim troškovima, Korisnik troškove može potraživati samo putem nadoknade, sukladno članku 16. Općih uvjeta Ugovora.

3.8. Ako Korisnik ne postupa u skladu s odlukom kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja, u odnosu na Korisnika obustavljaju se daljnje isplate, ili se po odluci NT-a iznos koji je Korisnik trebao vratiti odbija od iznosa daljnjih plaćanja.

***Trajnost projekta i osiguravanje revizijskog traga***

Članak 4.

4.1. Ograničenja u pogledu zahtjeva trajnosti i osiguravanja revizijskog traga u okviru projekta primjenjuju se tijekom razdoblja od pet godina nakon završnog plaćanja Korisniku, u skladu s člankom 10. Općih uvjeta Ugovora.

***Partneri***

Članak 5.

Projekt će provesti Korisnik i sljedeći partneri:

<*Navesti puno ime/ naziv partnera i njegov OIB*>;

<*Sporazum o partnerstvu je prilog ovog Ugovora*>

***Neprihvatljivi izdaci***

Članak 6.

Sljedeće vrste izdataka nisu prihvatljive za financiranje u okviru Projekta:

* nadoknadivi PDV tj. porez na dodanu vrijednost za koji prijavitelj/korisnik ima pravo ostvariti odbitak;
* kamate na dug;
* kupnja rabljene opreme;
* kupnja vozila koja se koriste u svrhu upravljanja operacijom;
* nadoknada troškova prijevoza,
* materijalna prava radnika u smislu nadoknade troškova, potpora, nagrada te otpremnine;
* kazne, financijske globe, troškovi povezani s predstečajem, stečajem i likvidacijom;
* troškovi sudskih i izvan sudskih sporova;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi primitci radnika, u skladu s propisima Republike Hrvatske;
* gubici zbog fluktuacija valutnih tečaja i provizija na valutni tečaj;
* troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima odgovarajuće iste dokazne vrijednosti;
* troškovi amortizacije;
* kupoprodaja zemljišta;
* leasing;
* trošak jamstva koje izdaje banka ili druga financijska institucija;
* troškovi nastali izvan razdoblja provedbe projekta.

***Mjere osiguravanja informiranja, komunikacije i vidljivosti***

Članak 7.

7.1. Na zahtjev NT-a i PT-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

***Upravljanje projektnom imovinom i prijenos ugovora***

Članak 8.

8.1. Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

8.2. Ako se imovina iz stavka 8.1. ovoga članka prenosi na projektne partnere ili treće strane, potrebno je navesti podatke o pisanom sporazumu kojim se uređuje pitanje predmetnog prijenosa te ga priložiti ovom Ugovoru.

***Ostali uvjeti***

Članak 9.

9.1*.* Korisnik mora omogućiti tijelima iz institucionalnog okvira sustava upravljanja i praćenja provedbe aktivnosti u okviru NPOO-a, EK, OLAF-u, Europskom revizorskom sudu (ERS) i, u mjeri u kojoj je nadležno, Uredu europskog javnog tužitelja (EPPO-a) te drugim revizorima/vanjskim osobama koje su u tu svrhu ovlastila navedena tijela, provođenje potrebnih provjera pregledavanjem dokumenata, pravljenjem preslika tih dokumenata ili izvršenjem provjera na licu mjesta (s ili bez prethodne najave), praćenje provedbe projekta i izvršenje postupka pune revizije, ako je potrebno, na temelju popratnih dokumenata za račune, računovodstvene dokumentacije i bilo kojih drugih dokumenata relevantnih za financiranje projekta u skladu s člankom 18. Općih uvjeta Ugovora.

9.2. Neprihvatljive projektne troškove snosi Korisnik. Korisnik snosi i prihvatljive projektne troškove koji se ne financiraju bespovratnim sredstvima, već sredstvima Korisnika, kao i troškove koji su sukladno Ugovoru trebali biti financirani bespovratnim sredstvima, ali prilikom provjere koju obavlja PT , nisu potvrđeni kao prihvatljivi jer nisu u skladu s odredbama Ugovora i/ili primjenjivih propisa ili su naknadno proglašeni neprihvatljivima, u skladu s člankom 13. Općih uvjeta Ugovora.

9.3. Korisnik je obavezan ostvariti doprinos pokazateljima Poziva sukladno navedenom u Prilogu I ovog Ugovora.

9.4. Korisnik je obvezan dobit stečenu iz aktivnosti koje se provode u okviru projekta mora biti ponovo uložena u unaprjeđenje osnovne djelatnosti kao što je propisano Zakonom o ustanovama, ako je primjenjivo.

9.5. Financijske korekcije vezane uz neostvarivanje pokazatelja kako su navedeni u Prilogu I ovog Ugovora neće se primijeniti ako se nisu ostvarili zbog nastupa više sile, društvenogospodarskih ili okolišnih čimbenika, odnosno nastupa važnih promjena u gospodarskim ili okolišnim uvjetima u državi, koji su utjecali na ostvarenje pokazatelja Projekta. Nadležno tijelo procjenjuje svaki konkretni slučaj te utvrđuje ostvarenje navedenih čimbenika, kao i mogućnost ostvarenja zadanih pokazatelja. Financijska korekcija određuje se sukladno Prilogu IV. Pravila o financijskim korekcijama. Financijska korekcija se može odrediti bez obzira što je projekt završen.

***Komunikacija ugovornih Strana***

Članak 10.

10.1. Korisnik i Posrednička tijela koriste sustav eNPOO tijekom provedbe i definiranog roka izvještavanja nakon provedbe projekta. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Iznimno, komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za NT

Ministarstvo znanosti, obrazovanja i mladih

Donje Svetice 38

10000 Zagreb

NT pisanim putem dostavlja Korisniku podatke o osobi i adresi elektronske pošte za kontakt.

Za PT

Središnja agencija za financiranje i ugovaranje programa i projekata Europske unije

Ulica grada Vukovara 284 (objekt C)

10000 Zagreb

PT pisanim putem dostavlja Korisniku o podatke o osobi i adresi elektronske pošte za kontakt.

Za Korisnika

< *adresa, adresa elektroničke pošte Korisnika* >

Korisnik pisanim putem dostavlja NT-u i PT-u podatke o osobi i adresi elektroničke pošte za kontakt.

10.2. NT, PT i Korisnik su obvezni bez odgađanja, a najkasnije u roku od tri dana od dana nastanka promjene vezane uz kontakt podatke iz stavka 10.1. ovog članka, obavijestiti pisanim putem kroz za to predviđeno mjesto u sustavu eNPOO druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj Strani nastane zbog neobavještavanja o promjenama vezanim uz kontakt podatke, ako se komunikacija putem raspoloživih kontakt podataka nije mogla ostvariti.

***Odredbe o mjerodavnom pravu i rješavanju sporova proizašlih iz Ugovora***

Članak 11.

11.1. Na rješavanje mogućih međusobnih sporova proizašlih iz tumačenja ili primjene ovog Ugovora, primjenjuje se članak 29. Općih uvjeta Ugovora.

***Prilozi***

Članak 12.

12.1. Sljedeći prilozi sastavni su dio Ugovora, te Strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Opis i Proračun Projekta

Prilog II: Opći uvjeti Ugovora koji se primjenjuju na projekte financirane iz Mehanizma za oporavak i otpornost

Prilog III: Pravila o provedbi postupaka nabava za neobveznike Zakona o javnoj nabavi

Prilog IV: Pravila o financijskim korekcijama

Prilog V: Upute za prijavitelje za Poziv na dodjelu bespovratnih sredstava „Izgradnja, dogradnja, rekonstrukcija i opremanje predškolskih ustanova, prvi Poziv“

Prilog VI: Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (ako je primjenjivo)

Prilog VII. Sporazum o partnerstvu (ako je primjenjivo)

12.2. U slučaju neslaganja odredbi ovog Ugovora i nekog od Priloga koji je sastavni dio Ugovora, odredbe Ugovora imaju prvenstvo.

U slučaju neslaganja odredbi Općih uvjeta Ugovora i ostalih Priloga, odredbe Općih uvjeta Ugovora imaju prvenstvo.

***Završne odredbe***

Članak 13.

Ovaj Ugovor sačinjen je u tri (3) istovjetna primjeraka, svaki sa snagom izvornika, od kojih svaka Strana zadržava po jedan (1) primjerak.

|  |  |
| --- | --- |
| **Za Tijelo nadležno za komponentu 3. Obrazovanje, znanost i istraživanje****Ministarstvo znanosti, obrazovanja i mladih** | **Za Provedbeno tijelo****Središnja agencija za financiranje i ugovaranje programa i projekata Europske unije** |
| Ime |  | Ime |  |
| Funkcija |  | Funkcija |  |
| Potpis  |  | Potpis  |  |
| DatumKLASA: URBROJ:  |   | DatumKLASA:URBROJ: |  |
| **Za Korisnika** < Naziv Korisnika > |  |
| Ime |  |  |  |
| Funkcija |  |  |  |
| Potpis  |  |  |  |
| Datum |  |  |  |